Document ID: /roh_data/filtered/Billingualer_Corpus_interleaved-de-rm.jsonl.gz/1506

This is a text translated from German to Rumantsch Grischun.
Information zur aktuellen Asylsituation im Kanton Graubünden

Seit Juni 2008 steigt die Zahl der Asylgesuche nach einer langen Phase auf tiefem Niveau wieder stark an. Eine Trendwende ist - zumindest während der Wintermonate - nicht in Sicht. Der Kanton Graubünden muss 2,7% aller neuen Asylgesuchen übernehmen. Um dieser gesetzlichen Verpflichtung nachkommen zu können, ergreift der Kanton Graubünden verschiedene Massnahmen zur Erhöhung der Aufnahmekapazität.

Die vom Kanton Graubünden aufzunehmende Zahl an Asylsuchenden hat seit Juni 2008 stark zugenommen. Im Jahr 2008 sind dem Kanton Graubünden bereits 281 Asylsuchende zugewiesen worden, was gegenüber dem Vorjahr eine Zunahme von 106 Personen bedeutet. Aufgrund einer Lagebeurteilung des Bundes ist in den nächsten Monaten nicht mit einem Rückgang der Asylgesuche zu rechnen, sodass bis Ende Jahr nach Hochrechnungen des Bundes voraussichtlich mit circa 390 Asylgesuchen oder einem Zuwachs von 80% zu rechnen ist.

Erschwerend kommt hinzu, dass beim Bund aufgrund der starken Zunahme der Gesuche die Verfahrenspendenzen erheblich angestiegen sind. In den Empfangsstellen werden vermehrt nur noch Kurzbefragungen durchgeführt, was zur Folge hat, dass derzeit 75% aller dem Kanton Graubünden zugewiesenen Asylsuchenden noch nicht zu ihren Asylgründen befragt worden sind. Aufgrund der grossen Auslastung der Empfangsstellen können dort auch nicht mehr im bisherigen Ausmass Asylgesuche erstinstanzlich entschieden werden.

Die dargelegte Entwicklung im Asylbereich hat zur Folge, dass die Kantone entgegen anderslautenden Versprechen des Bundes gezwungen sind, die Neuzugänge rascher aufzunehmen und entsprechend Unterkünfte bereitzustellen. Durch die Verfahrensverzögerungen werden die vorhandenen Unterkünfte sodann länger als bisher beansprucht, wodurch ein zusätzlicher Bedarf an Plätzen entsteht. Aufgrund dieser neuen Umstände sieht sich der Kanton Graubünden gezwungen, sein bestehendes Angebot an Transitzentren kontinuierlich zu erhöhen.

Derzeit verfügt der Kanton Graubünden insgesamt über 299 Plätze in Kollektivzentren; diese sind gegenwärtig zu 96% belegt. Durch die Umwandlung des Ausreisezentrums "Flüeli" in Valzeina in ein Transitzentrum konnten kurzfristig circa 40 neue Plätze für Personen mit hängigem Verfahren bereitgestellt werden. Diese zusätzlichen Unterbringungsmöglichkeiten sowie die vorhandenen Reserveunterkünfte vermögen den Bedarf jedoch lediglich kurzfristig abdecken. Das Amt für Polizeiwesen und Zivilrecht Graubünden hat deshalb bereits die Suche nach einer weiteren Kollektivunterkunft in die Wege geleitet. Ebenfalls eingeleitet wurde auch die Bereitstellung von Zivilschutzunterkünften als Reserve zur Aufnahme von Asylsuchenden bei einem weiteren Anstieg der Gesuchseingänge.

Die Umnutzung des Ausreisezentrums machte eine Umquartierung der abgewiesenen Asylsuchenden, welche Nothilfe beanspruchen, unumgänglich. Neun Personen, welche mehrheitlich seit Monaten ihrer Ausreisepflicht keine Folge leisten und derzeit nicht ausgeschafft werden können, werden bis auf weiteres im Minimalzentrum "Waldau", für welches eine besondere Hausordnung erlassen wurde, in der Gemeinde Igis-Landquart untergebracht. Dort wird ihnen die verfassungsrechtlich gebotene Nothilfe ausgerichtet.

Nothilfe im Sinne des Bundesgerichtes umfasst einzig die in einer Notlage im Sinne einer Überbrückungshilfe unerlässlichen Mittel in Form von Nahrung, Kleidung, Obdach und medizinischer Grundversorgung, um überleben zu können (Urteil des Bundesgerichtes 2P.318/2004 vom 18. März 2005). Die vom Kanton Graubünden ausgerichtete Nothilfe entspricht diesen Vorgaben und ist mit der Praxis anderer Kantone bei der Ausrichtung von Nothilfe vergleichbar.

Auskunftspersonen:

- Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

- Heinz Brand, Vorsteher Amt für Polizeiwesen und Zivilrecht Graubünden, Tel. 081 257 25 21

Gremium: Departement für Justiz, Sicherheit und Gesundheit

Quelle: dt Departement für Justiz, Sicherheit und Gesundheit

Data: 29.10.2008

Infurmaziun davart la situaziun actuala dal sectur d'asil en il chantun Grischun

Dapi il zercladur 2008 - suenter ina lunga fasa sin in livel bass - s'augmenta il dumber da dumondas d'asil puspè fermamain. Cun ina midada da questa tendenza na poi betg vegnir fatg quint, almain betg durant ils mais d'enviern. Il chantun Grischun sto surpigliar 2,7% da tut las dumondas d'asil novas. Per pudair ademplir questa obligaziun da la lescha, prenda il chantun Grischun differentas mesiras per augmentar sia capacitad d'accoglientscha.

Il dumber da requirentas e da requirents d'asil ch'il chantun Grischun sto recepir è s'augmentà fermamain dapi il zercladur 2008. L'onn 2008 èn gia vegnids assegnads 281 requirentas e requirents d'asil al chantun Grischun. Quai è in augment da 106 persunas en cumparegliaziun cun l'onn precedent. Sin basa d'ina evaluaziun da la situaziun ch'è vegnida fatga da la confederaziun n'èsi betg da far quint ils proxims mais cun ina reducziun da las dumondas d'asil, uschia ch'il Grischun sto - tenor calculaziuns approximativas da la confederaziun - probablamain quintar cun circa 390 dumondas d'asil u cun in augment dad 80% fin la fin da l'onn.

In fatg engrevgiant è ultra da quai ch'il dumber da proceduras pendentas è creschì considerablamain tar la confederaziun pervia dal ferm augment da las dumondas. En ils centers d'accoglientscha vegnan fatgas pli e pli savens mo pli intervistas curtas. Uschia n'èn actualmain 75% da tut las requirentas e da tu ils requirents d'asil ch'èn vegnids assegnads al chantun Grischun, betg anc vegnids consultads davart lur motivs d'asil. Perquai ch'ils centers d'accoglientscha èn occupads fermamain, na pon er betg pli vegnir decididas là en emprima instanza tantas dumondas d'asil sco avant.

En consequenza da quest svilup en il sectur d'asil èn - cuntrari a las empermischuns da la confederaziun - ils chantuns sfurzads da recepir pli svelt ils novs cas e da metter a disposiziun ils alloschis correspundents. Perquai che las proceduras sa retardeschan, vegnan ils alloschis existents duvrads pli ditg che fin qua. Uschia dovri anc dapli plazzas. Pervia da questas novas circumstanzas è il chantun Grischun sfurzà d'augmentar cuntinuadamain sia purschida existenta da centers transitorics.

Per il mument dispona il chantun Grischun da totalmain 299 plazzas en centers collectivs, ils quals èn actualmain occupads a 96%. Tras quai ch'il center d'expulsiun "Flüeli" a Valzeina è vegnì transfurmà en in center transitoric, han pudì vegnir messas a disposiziun circa 40 plazzas novas per persunas cun ina procedura pendenta. Questas pussaivladads supplementaras da collocaziun sco er ils alloschis da reserva ch'èn avant maun pon dentant cuvrir il basegn mo a curta vista. Perquai ha l'uffizi da fatgs da polizia e da dretg civil dal Grischun gia cumenzà a tschertgar in ulteriur alloschi collectiv. Ins ha er cumenzà a metter a disposiziun alloschis da la protecziun civila sco reserva per recepir requirentas e requirents d'asil, en cas ch'il dumber da dumondas s'augmentass vinavant.

Tras la transfurmaziun dal center d'expulsiun èsi stà indispensabel da dischlocar las requirentas ed ils requirents d'asil refusads che han basegn d'agid d'urgenza. Nov persunas - che n'adempleschan dapi mais per gronda part betg lur obligaziun da partir da la Svizra e che na pon betg vegnir expulsadas per il mument - vegnan collocadas ad interim en la vischnanca dad Igis-Landquart en il center minimal "Waldau", per il qual igl è vegnì relaschà in urden da chasa spezial. Là survegnan ellas l'agid d'urgenza confurm al dretg constituziunal.

Tenor il tribunal federal cumpiglia l'agid d'urgenza - en il senn d'in agid transitoric - sulettamain ils meds ch'èn indispensabels per pudair surviver en ina situaziun d'urgenza, pia il nutriment, la vestgadira, in tetg ed il provediment medicinal da basa (sentenzia dal tribunal federal 2P.318/2004 dals 18 da mars 2005). L'agid d'urgenza che vegn prestà dal chantun Grischun correspunda a questas prescripziuns ed è cumparegliabel cun la pratica d'auters chantuns en quai che reguarda la prestaziun da l'agid d'urgenza.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Heinz Brand, schef da l'uffizi da fatgs da polizia e da dretg civil dal Grischun,

tel. 081 257 25 21

Gremi: departament da giustia, segirezza e sanadad

Funtauna: rg departament da giustia, segirezza e sanadad

Data: 29.10.2008